अजय देवगन युग के साथ पहुंचे थे अजमेर शरीफ, भीड़ में बेटे के साथ हुई धक्का-मुक्की तो एक्टर को आ गया गुस्सा  
अजय देवगन बेटे युग के साथ पहुंचे अजमेर शरीफ
भीड़ में बेटे युग के साथ धक्का-मुक्की होते देख एक्टर को आया गुस्सा
अजय देवगन का वीडियो हुआ वायरल
बॉलीवुड के दिग्गज एक्टर अजय देवगन (Ajay Devgn) जल्द ही तान्हाजी के जरिए पर्दे पर धमाल मचाने वाले हैं. हाल ही में अजय देवगन अजमेर शरीफ गए थे, जिसका एक वीडियो भी सोशल मीडिया पर खूब वायरल हो रहा है. इस वीडियो में अजय देवगन अपने चारों और मौजूद भीड़ पर गुस्सा होते नजर आ रहे हैं. दरअसल, अजमेर शरीफ की दरगाह में अजय देवगन को देख लोगों की भीड़ लग गई. इसी भीड़ में अजय देवगन और काजोल के बेटे युग (Yug) फंस गए, जिसे देखकर अजय देवगन को गुस्सा आ गया. 
@ajaydevgn & son Yug got mobbed at Ajmer Sharif Follow @simplyaminaxx . . . #AjayDevgn #YugDevgn #Actor #AjmerSharif #Dargah #Mobbed #Paparazzi #Ajmer #Blessings #India #SimplyAmina #BollywoodSpotting #BollywoodActor #StoriesOfIndia #Indiagram #EverydayIndia #IndiaClicks #CelebrityBlogger #CelebrityNews #EverydayIndia #IncredibleIndia #Famous
A post shared by  SimplyAmina ???? (@simplyaminaxx) on Nov 4, 2019 at 12:23pm PST

अजय देवगन (Ajay Devgn) का यह वायरल वीडियो सोशल मीडिया पर सबका खूब ध्यान खींच रहा है. वीडियो में अजय देवगन दरगाह से बाहर निकलते दिखाई दे रहे हैं, लेकिन उन्हें वहां देख लोगों की भीड़ इकट्ठी हो गई. उनकी एक झलक पाने के लिए सैकड़ों की संख्या में लोग जमा हो गए. वैसे तो अजय देवगन ने भीड़ में से आसानी से निकलने की बहुत कोशिश की. लेकिन इस भीड़ से बेटे युग को परेशान होता देख अजय देवगन अपना आपा खो बैठे और भीड़ पर गुस्सा हो गए. अजमेर शरीफ में आए अजय देवगन ब्लू टीशर्ट और सिर पर पारंपरिक टोपी पहने दिखाई दे रहे हैं. 
बता दें कि अजय देवगन (Ajay Devgn) और काजोल के दोनों ही बच्चे नायसा और युग, दोनों ही कैमरे से दूर रहते हैं, लेकिन युग का यह वीडियो सोशल मीडिया पर खूब वायरल हो रहा है. वर्क फ्रंट की बात करें तो अजय देवगन जल्द ही कई फिल्मों से बॉलीवुड में धमाल मचाने वाले हैं. इन फिल्मों में तान्हाजी: द अनसंग वॉरियर, सूर्यवंशी, तुर्रम खान, मैदान और भुज: द प्राइड में शामिल हैं. हालांकि, अजय देवगन की यह सभी फिल्में साल 2020 में रिलीज होने वाली हैं.